Tæplega fimm hundruð flóttamenn frá Úkraínu er nú komnir hingað til lands, talsvert fleiri en gert var ráð fyrir. Fólkið þarf margvíslega þjónustu og vonast er til að móttökumiðstöð verði opnuð í vikunni.
Í stöðuskýrslu landamærasviðs ríkislögreglustjóra frá ellefta mars var gert ráð fyrir um 380 manns hingað til landsá flótta frá Úkraínu. Talsvert fleiri eru komin nú þegar. Á föstudag voru 397 komin hingað að sækja um vernd. Um helgina komu 86 manns og er talan nú komin upp í 483. Gunnar Hörður Garðarsson er samskiptastjóri Ríkislögreglustjóra.
Það kom náttúrulega gífurlegur fjöldi núna um helgina til landsins og við erum enn að vinna úr þeim upplýsingum. Það eru komin þrjú fylgdarlaus börn sem við vitum af og eru komin í úrræði á suðurnesjum hjá barnaverndaryfirvöldum. Aldur þeirra er eitthvað sem við gefum ekki upp.
Enn er unnið að því að opna miðstöð fyrir móttöku flóttafólks frá Úkraínu í húsnæði Domus Medica í Reykjavík og segist Gunnar vona að það náist fyrir næstu helgi.
Bæði móttakan hjá okkur og útlendingastofnun verður þar og eins þjónusta sem að þetta fólk þarf bæði heilbrigðistékk svo fólk þurfi ekki aðkoma aftur og að móttakan verði með svona víðtæku formi að við tökum vel á móti fólkinu. Núverandi húsnæðisaðstaða er ekki nægilega góð til að taka á móti þessum fjölda.
Enda sé búist við því að haldi áfram að bæta í fjölda flóttafólks frá Úkraínu á næstu dögum.
Enn sem komið er já, gerum við ráð fyrir því að fólk haldi áfram að leita til íslands um aðstoð.

Til stendur að opna móttökumiðstöð fyrir flóttafólk frá Úkraínu í vikunni. Tæplega fimm hundruð flóttamenn eru nú komnir til landsins.